אדולף פון מנצל

אדולף פון מנצל
חיילים בשדה הקרב, 1866
אדולף פרידריך אֶרדמַן פון מֶנצֶל (בגרמנית: Adolph Friedrich Erdmann von Menzel; 8 בדצמבר 1815 – 9 בפברואר 1905) היה צייר ואמן תצריב גרמני. יחד עם קספר דויד פרידריך הוביל את הזרם הרומנטי באמנות הגרמנית במאה ה-19 והיה ממבשרי האקספרסיוניזם. היה צייר פורה ופופולרי בזמנו.

== תולדות חייו ==
פון מנצל נולד בברסלאו כאדולף מנצל. אביו היה בעל בית מלאכה לליתוגרפיה. ב-1830 עברה המשפחה לברלין. עם מות האב ב-1832 המשיך מנצל הבן את עסקיו. ב-1833 החל ללמוד באקדמיה לאמנות בברלין, אך עזב לאחר זמן קצר. בשורות האקדמיה פגש אדולף מנצל אדם בשם קארל פרידריך ארנולד (Carl Heinrich Arnold), שהיה בתפקיד מפתח חשוב בחייו (הוא שימש כפטרון יצירותיו של מנצל בנוסף להיות חבר מקורב). 

בין 1839 ל-1842 אייר בטכניקה של חיתוך עץ ספרי היסטוריה אודות פרידריך הגדול ופרידריך וילהלם הרביעי, מלך פרוסיה. במקביל למד באופן אוטודידקטי לצייר ציורי שמן. מנצל, בתור אמן בצבעי שמן, התומך בהתפתחות האומנות בת זמנו, בחר מנצל להצטרף לארגון שנקרא אז "ארגון האמנים הצעירים", כאשר בהמשך, כעבור 4 שנים הצטרף לארגון ל"אמנים הבוגרים". אדולף פון מנצל המשיך בחיוו, וכשהגיע בזמנו האירוע הגדול בגרמניה של המאה ה-19, המכונה "אביב העמים", זיהה מנצל באירוע כבעל חשיבות היסטורית ייחודית, והחליט להקדיש ציור שלם (שזכה לשם Aufbahrung der Märzgefallenen) על הנושא שלא הושלם לבסוף. חיוו של אדולף פון מנצל נקשרו הדוקות לחיוו של פרידריך הגדול, והיה לצייר הראשי בהיסטוריה שהתעסק כה רבות בו (החל מ-1849). "נושאי הציור שלו כללו תמונות מחיי היום-יום ונושאים היסטוריים (רובם מתקופתו של פרידריך הגדול), שגם הם צוירו באופן נטורליסטי, עם שימת-לב לפרטים כביכול תיעד סצנה שנכח בה (ציור פסאודו-תיעודי). 

בשנת 1866 יצר סדרת ציורים המתארת גופות חיילים ממלחמת שבעת השבועות. על סדרת ציורים אלה כתב מבקר האמנות עוזי צור "סדרה מזעזעת ומודרניסטית לחלוטין של גוויות חיילים הנגלים לעינינו כיצירי גיהנום, וציורי אקוורל ספורים שבהם הוא פורם את השתי וערב של הגוף האנושי המופקר כחציר השדה, ואת השתי וערב של הציור הקלאסי המתפורר למול עינינו".

מנצל, שכמעט ולא עזב במהלך חייו הבוגרים את ברלין, ביקר בפריז ונפגש עם אדגר דגה וז'אן-לואי-ארנסט מסונייה. 

בשנת 1898 קיבל תואר אצולה ואת הזכות לצרף את התחילית "פון" לשמו.

==גלריה ==
<gallery widths="200px" heights="200px" perrow="4">
Adolph Menzel - Bauplatz mit Weiden - Google Art Project.jpg|בתים ועצי ערבה, 1846.
Wohnzimmer mit Menzels Schwester (1847) - Adolf Friedrich Erdmann von Menzel (Neue Pinakothek).jpg|חדר מגורים ואחות הצייר, 1847.
1847 Menzel Schlafzimmer Kuenstler Ritterstraße anagoria.JPG|חדר השינה של האמן, 1847 
Adolph Menzel - Begegnung mit Kaiser Joseph II in Neiße 1769.jpg|פרידריך השני, מלך פרוסיה, ויוזף השני, קיסר האימפריה הרומית הקדושה, בנייסה, 1857.
Adolf Friedrich Erdmann von Menzel - Pariser Wochentag - museum kunst palast Düsseldorf.jpg|יום חול בפריז, 1869
Adolph_Menzel_-_Eisenwalzwerk_-_Google_Art_Project.jpg|בית החרושת לפלדה, 1872-1875
File:MenzelAdolph Ballsouper02.JPG|ארוחה בנשף, 1878.
Adolf Friedrich Erdmann von Menzel 026.jpg|חג הלחם והיין הקדושים, 1880.
Adolf Friedrich Erdmann von Menzel 031.jpg|בגן הבירה, 1883.
</gallery>

== קישורים חיצוניים ==

* 
* [http://www.nationalgallery.org.uk/artists/adolph-menzel על האמן], אתר הגלריה הלאומית
* [http://libmma.contentdm.oclc.org/cdm/compoundobject/collection/p15324coll10/id/71300 German masters of the nineteenth century : paintings and drawings from the Federal Republic of Germany / The Metropolitan Museum of Art, New York - מאסטרים גרמנים מהמאה ה-19], קטלוג תערוכה ממוזיאון המטרופוליטן לאמנות בניו יורק
* [http://www.getty.edu/art/collection/artists/411/adolf-von-menzel-german-1815-1905/ אוספו], במוזיאון גטי, לוס אנג'לס
* 
* 

==הערות שוליים==

קטגוריה:ציירים גרמנים
קטגוריה:אמני הרומנטיקה
קטגוריה:אבירי מסדר העיט השחור
קטגוריה:גרמנים שנולדו ב-1815
קטגוריה:גרמנים שנפטרו ב-1905